钦定古今图书集成/明伦汇编/氏族典/第231卷 > 杨言
## 钦定古今图书集成/明伦汇编/氏族典/第231卷 > 杨言

按《明外史杨言传》：“言字维仁，鄞人。正德末进士，授行
人。嘉靖四年，擢礼科给事中。六年，锦衣百户王邦奇
借哈密事，请诛杨廷和、彭泽等，下部议。未覆，而邦奇
复诬大学士费宏、石珤阴庇廷和，词连廷和子主事
惇等，将兴大狱，言抗疏言之。书奏，帝震怒，并收系言
亲鞫于午门。言备极五毒，折其一指，卒无挠词。谪宿”
州判官，稍迁溧阳知县，历南京吏部郎中。坐事再谪
知彝陵。累官湖广参议，言“为吏多著声绩。”